burgasdotpro/wikipedia huggingface dataset:
Unionizmus v Írsku

Írsky unionizmus je ideológia, ktorá podporuje podobu určitého pokračovania politickej únie medzi Írskom a Veľkou Britániou. Od rozdelenia Írska sa unionizmus v Írsku zameriava najmä na udržanie a zachovanie Severného Írska v rámci Spojeného kráľovstva. V tomto kontexte alebo v kontexte udalostí ktoré viedli k vytvoreniu Severného Írska, je možné rozlišovať medzi ulsterským unionizmom a unionizmom inde v Írsku.
Politický vzťah medzi Anglickom a Írskom sa datuje od normanskej invázie v 12. storočí. Dohodou o únií v roku 1800 bolo vytvorené Spojené kráľovstvo Veľkej Británie a Írska. V roku 1922 26 grófstiev Írska získalo samostatnosť od Veľkej Británie ako domínia Írsky slobodný štát. V roku 1949 táto domínia sa stala republikou a opustila Commonwealth. Zvyšných 6 grófstiev predstavovalo územie Severného Írska zostalo súčasťou toho, čo sa v roku 1927 premenovalo na Spojené kráľovstvo Veľkej Británie a Severného Írska. Dnes je aktívny unionizmus ohromný problém Severného Írska ktorý sa zaoberá predovšetkým vzťahmi medzi Severným Írskom a Veľkou Britániou.
Unionizmus a jeho protikladná ideológia - írsky nacionalizmus sú spojené s etnickými a/alebo náboženskými komunitami. Najviac, ale nie všetci, unionisti sú s protestantského prostredia. nacionalisti sú prevažne s katolíckeho prostredia. Avšak toto je len zovšeobecnenie pretože sú aj protestantský nacionalisti aj katolícky unionisti ako aj ďalší prisťahovalci ktorí niesu ani katolíci ani protestanti.
Veľkopiatková dohoda

Veľkopiatková dohoda alebo Belfastská dohoda ( alebo "Belfast Agreement", alebo "Comhaontú Aoine an Chéasta", ulst. šk. "Bilfawst Greeance" alebo "Guid Friday Greeance") bol hlavný politický vývoj počas mierového procesu v Severnom Írsku v 90-tych rokoch. Na tejto dohode je založený systém vlády Severného Írska. Dohoda tiež vytvorila rad inštitúcií medzi Severným Írskom a Írskom a medzi Spojeným kráľovstvom a Írskom. 
Dohoda sa skladá z dvoch vzájomne prepojených dokumentov. Obe boli podpísané v Belfaste na Veľký piatok 10. apríla 1998. Sú to:
Dohoda stanovila komplexný rad ustanovení týkajúci sa mnohých oblastí vrátane.
Otázky týkajúce sa občianskych kultúrnych práv, vyraďovania zbraní spravodlivosti a polície boli ústrednými pre dohodu.
Dohoda bola schválená voličmi na celom Írskom ostrove v dvoch referendách usporiadaných 22. mája 1998. V Severnom Írsku sa zisťoval názor voličov na to, či podporia dohodu o multistraníctve. V Írsku boli voliči vyzvaní vyjadriť svoj názor na to, či by umožnili štátu podpísať dohodu a umožniť nevyhnutné ústavné zmeny na uľahčenie jej fungovania. Britsko - írska dohoda vstúpila do platnosti 2. decembra 1999. Demokratická unionistická strana (DUP) bola jediná hlavná strana Severného Írska ktorá oponovala Belfastskej dohode.
Zutter

„Zutter“ je singel juhokórejského dua GD &amp; TOP zo skupiny Big Bang. Vydaný bol digitálne 5. augusta 2015 vydavateľstvom YG Entertainment ako siedmy singel zo "Série MADE" a ako prvý z "E".
Príprava.
Oznámenie o novom singli s informáciou, že jeho súčasťou bude aj duo GD &amp; TOP, bolo zverejnené 23. júla. Teaser bol vydaný na ďalší deň. Bola to prvá pieseň dua po štyroch rokoch.
G-Dragon povedal, že pri písaní textu k piesni mal ťažkosti: „Už dlho píšem texty, ale v poslednej dobe si ich neustále prechádzam. Vzhľadom k tomu, že v istom programe sa texty rapu stali témou diskusie, tak si každý riadok kontrolujem znova a znova.“ Sungri povedal, že kórejská súťaž "Show Me the Money 4" prinútila G-Dragona k tomu, že si svoje texty veľakrát kontroluje.
Vydanie.
Skladba „Zutter“ bola vydaná 5. augusta a po prvom týždni mala predaných 280 817 digitálnych kópií a v týždennom digitálnom rebríčku Gaon sa umiestnila na druhom mieste, pričom ju predbehla len druhá skladba skupiny, „Let's Not Fall in Love“. Na ďalší týždeň sa umiestnila na 3. mieste so 116 572 predanými kópiami. V mesačnom rebríčku Gaon sa skladba umiestnila na štvrtom mieste s 536 570 predanými kópiami.
V Billboardovom rebríčku "Svetové digitálne piesne" aj v čínskom rebríčku videoklipov "QQ Music" sa „Zutter“ umiestnila na druhom mieste.
18 dní po zverejnení dosiahol videoklip k piesni na YouTube viac ako 10 miliónov pozretí.
Kritika.
"Kpop Starz" povedal, že „Zutter“ je „pravdepodobne doposiaľ najnápadnejšia a najostrejšia skladba“. "Billboard" povedal, že je to „hip-hopový počin pretkaný trapovými slučkami, bicími a syntetizátormi na zdôraznenie charakteristických štýlov oboch chlapcov“. "Osen" sa vyjadril, že skladba „Zutter“ je „divoká a štýlová s jedinečným plynutím a rapom s plným rytmom, ktorý dokáže poslucháča zaujať“.
Zákaz.
„Zutter“ bola 12. augusta televíziou KBS zakázaná kvôli obsahu piesne a nevhodnému textu a názvu. YG Entertainment sa vyjadrilo, že skladbu meniť nebude: „Aby sa zachoval význam, tak text piesne „Zutter“ nemáme v pláne nijako upravovať.“
Majstrovstvá Ázie v basketbale žien 1984

Majstrovstvá Ázie v basketbale žien 1984 boli v poradí 10. majstrovstvá Ázie v basketbale žien, ktoré organizuje Ázijská basketbalová federácia (FIBA Asia, vtedy ). Konali sa v Šanghaji, v Číne v dňoch od 13.24. októbra 1984, za účasti 10 tímov. Štvrtý titul v rade získala , ktorá vo finálovom stretnutí zvíťazila nad .
Let's Not Fall in Love

„Let's Not Fall in Love“ je singel juhokórejskej skupiny Big Bang. Vydaný bol digitálne 5. augusta 2015 vydavateľstvom YG Entertainment ako ôsmy singel zo "Série MADE" a ako druhý z "E".
Príprava.
Jang Hjon-sok potvrdil, že druhú skladbu z "E" bude spievať celá skupina. Informácie o skladbe „Let’s Not Fall in Love“ boli zverejnené 30. júla. Hodinu pred vydaním albumu boli Big Bang v živom vysielaní "V app", ktoré sledovalo viac ako 620 000 ľudí.
Vydanie.
Skladba „Let's Not Fall in Love“ bola vydaná 5. augusta. Po prvom týždni mala predaných 314 944 digitálnych kópií a v týždennom digitálnom rebríčku Gaon sa umiestnila na prvom mieste. Na ďalší týždeň si prvú priečku udržala so 145 026 predanými kópiami. V mesačnom rebríčku Gaon sa skladba umiestnila na prvom mieste s 648 522 predanými kópiami.
V Billboardovom rebríčku "Svetové digitálne piesne" aj v čínskom rebríčku videoklipov "QQ Music" sa „Let's Not Fall in Love“ umiestnila na prvom mieste.
Týždeň po zverejnení dosiahol videoklip k piesni na YouTube viac ako 10 miliónov zhliadnutí.
Kritika.
Pieseň si vyslúžila dobré ohlasy od kritikov aj verejnosti. Na rozdiel od predchádzajúcich skladieb skupiny bola opísaná ako jemná a sladká, s vážnym tónom, stredne rýchlym tempom, jemnými vokálmi a smutnou náladou. "Billboard" povedal, že „skladba „Let's Not Fall in Love“ ukazuje skupinu v doteraz najsentimentálnejšom svetle“, a „hoci zneje ako klasická pieseň skupiny, je jedinečná chýbajúcim presne ohraničených refrénom“. „G-Dragon a T.O.P v nej predviedli svoje hlasy v novom zafarbení, ktoré sa líši od ich zvyčajného ctižiadostivého repu.“ "Osen" sa vyjadril, že skladba „Let's Not Fall in Love“ je plná radostných emócií s mladou a sviežou krásou, ktorá je založená na smutnom cite.
The Man and the Journey Tour

The Man and The Journey tour bolo neformálne (väčšinou anglické) turné britskej rockovej skupiny Pink Floyd, počas ktorého skupina zahrala konceptuálny album „The Man and The Journey“. Turné začalo 14. apríla 1969 a skončilo 24. septembra 1969.
Prvý set.
Typický set „The Man and the Journey tour“ obsahoval tieto skladby:
Druhý set.
Prídavok (občas hraný) :
Majstrovstvá Ázie v basketbale žien 1986

Majstrovstvá Ázie v basketbale žien 1986 boli v poradí 11. majstrovstvá Ázie v basketbale žien, ktoré organizuje Ázijská basketbalová federácia (FIBA Asia, vtedy ). Konali sa v Kuala Lumpur, v Malajzii v dňoch od 1.8. júna 1986, za účasti 10 tímov. Nováčikom turnaja bolo družstvo Sýrie; po 12 rokoch sa ňom predstavil opäť aj Taiwan. Malajzia bola organizátorom ázijského šampionátu žien tretíkrát, keď predtým hostila toto podujatie v rokoch 1970 a 1978, rovnako v Kuala Lumpur. Po 10 rokoch získala svoj druhý titul , ktorá sa vo finálovej skupine umiestnila pred a . Štvrté nezískalo prvýkrát žiadnu medailu.
Turnaj zároveň slúžil ako kvalifikácia ázijských družstiev na Majstrovstvá sveta 1986, ktoré hostil Sovietsky zväz. Kvalifikovali sa na ne 3 najlepšie družstvá.
Atom Heart Mother World Tour

Atom Heart Mother World Tour bolo koncertné turné britskej rockovej skupiny Pink Floyd, ktoré začalo v septembri 1970 a skončilo v októbri 1971. Počas tohoto turné skupina po prvýkrát navštívila Japonsko a Austráliu. Taktiež počas štyroch koncertov v októbri 1971 vznikol koncertný film "". 
Obsadenie.
Ostatní hudobníci:
Zoznam skladieb.
Typický setlist obsahoval niektoré z týchto skladieb:
Majstrovstvá Ázie v basketbale žien 1988

Majstrovstvá Ázie v basketbale žien 1988 boli v poradí 12. majstrovstvá Ázie v basketbale žien, ktoré organizuje Ázijská basketbalová federácia (FIBA Asia, vtedy ). Konali sa v Hongkongu v dňoch od 9.18. októbra 1988, za účasti 9 tímov. Hongkong bol organizátorom ázijského šampionátu žien tretíkrát, keď predtým hostil toto podujatie v rokoch 1976 a 1980. Zápasy sa hrali v aréne Hong Kong Coliseum. Svoj deviaty titul získala , ktorá sa v jedinej hranej skupine umiestnila pred obhajcom titulu z a .
Majstrovstvá Ázie v basketbale žien 1990

Majstrovstvá Ázie v basketbale žien 1990 boli v poradí 13. majstrovstvá Ázie v basketbale žien, ktoré organizuje Ázijská basketbalová federácia (FIBA Asia, vtedy ). Konali sa v Singapure v dňoch od 12.17. marca 1990, za účasti rekordných 11 tímov. Prvýkrát boli družstvá rozdelené do dvoch výkonnostných divízií. Nováčikom turnaja bolo družstvo KĽDR. Zápasy sa hrali v novovybudovanej aréne Singapore Indoor Stadium. Svoj tretí titul získala , ktorá sa v jedinej hranej skupine umiestnila pred obhajcom titulu z a . 
Turnaj zároveň slúžil ako kvalifikácia ázijských družstiev na Majstrovstvá sveta 1990, ktoré organizovala Malajzia. Kvalifikovali sa na ne 3 najlepšie družstvá.
Miroslav Benka

Miroslav Benka (; * 22. apríl 1956, Ašanja, Srbsko) je juhoslovanský a srbsko-slovenský scenárista, režisér, herec, dizajnér a vysokoškolský pedagóg, dolnozemský Slovák. 
Život a dielo.
Benka sa narodil v dedinke Ašanja vo Vojvodine v Srbsku v slovenskej rodine. Vyštudoval odbor dizajn na Strednej umeleckopriemyselnej škole v Novom Sade (1977), herectvo na Akadémii umení v Novom Sade (1983) a réžiu na Fakulte dramatických umení v Belehrade (1988). Režíroval viac ako 70 divadelných predstavení, režíroval aj televízne programy, dokumentárne filmy, hudobné klipy, rozhlasové hry a multimediálne programi, doma a v zahraničí.
Prednášal ako hosťujúci profesor na VŠMU v Bratislave (1991 – 1992) a na International university v Belehrade/Novom Pazare (2004 – 2008), pôsobil vo funkcii interného režiséra a umeleckého šéfa v Mestskom divadle v Žiline a vo funkcii riaditeľa a umeleckého riaditeľa v Národnom divadle "Sterija", vo Vršaci, a selektora a umeleckého riaditeľa juhoslovanského divadelného festivalu "Vršacká divadelná jeseň".
Jeho inscenácie boli zaradené do programu popredných divadelných festivalov: belehradský BITEF (Belgrade International Theatre Festival), Belehrad (1991 a 2004), Sterijno pozorje v Novom Sade (1995 a 1998), divadelný festival MESS v Sarajeve (1991 a 2006), EX PONTO v Ľubľane (2006), záhrebský festival Týždeň tanca (1991), Juhoslovanský divadelný festival v Užiciach, Festival inscenácií slovenských hier v Prešove (1994 a 1995), Divadelná Nitra (1992 a 1995) v Nitre, Kotor art v Kotore (2012), Herceg Fest v Herceg Novom (2013), Teátrium Fest (2022), v Belehrade, Viminácium fest (2023) ako aj ďalších festivalov v Rakúsku, Egypte, Fínsku, Nórsku, Iráne, Rumunsku, Maďarsku, na Slovensku a v bývalej Juhoslávii.
Výrazným znakom jeho poetiky je fyzické divadlo (S.O.S., Mäkké sny – Soft Dreams, Panem et Circenses – Chlieb a hry) – v takmer všetkých inscenáciách sa prejavil aj ako autor výtvarného riešenia. Predstavil sa aj na Svetovej výstave scénického výtvarníctva na Quadrienalle v Prahe. Okrem toho vystavoval v galérii Ours v Prahe, Galérii Progres v Belehrade, Yustat – Bienále scénického dizajnu, v Múzeu umenia a remesiel v Belehrade a na Trienále divadelnej scénografie a kostýmov v Novom Sade.
Majstrovstvá Ázie v basketbale žien 1992

Majstrovstvá Ázie v basketbale žien 1992 boli v poradí 14. majstrovstvá Ázie v basketbale žien, ktoré organizuje Ázijská basketbalová federácia (FIBA Asia, vtedy ). Konali sa v Soule, v Kórejskej republike v dňoch od 21.30. marca 1992, za účasti 7 tímov. Kórejská republika bola organizátorom ázijského šampionátu žien tretíkrát, keď predtým hostila toto podujatie v rokoch 1965 a 1974, rovnako v Soule. Titul obhájila , ktorá sa v jedinej hranej skupine umiestnila pred a . 
Turnaj zároveň slúžil ako kvalifikácia ázijských družstiev na svetovu olympijskú kvalifikáciu, ktorú organizovalo Španielsko. Kvalifikovali sa na ňu 3 najlepšie družstvá.
Majstrovstvá Ázie v basketbale žien 1994

Majstrovstvá Ázie v basketbale žien 1994 boli v poradí 15. majstrovstvá Ázie v basketbale žien, ktoré organizuje Ázijská basketbalová federácia (FIBA Asia, vtedy ). Konali sa v Sendai, v prefektúre Mijagi, v Japonsku v dňoch od 22. apríla1. mája 1994, za účasti 11 tímov. Po 4 rokoch boli opäť družstvá rozdelené do dvoch výkonnostných divízií. Nováčikmi turnaja boli družstvá Kazachstanu a Kirgizska. Japonsko organizovalo ázijský šampionát žien druhýkrát, predtým hostilo toto podujatie v roku 1982, v Tokiu. Zápasy sa hrali v Sendai Gymnasium. Pôvodne sa mal turnaj uskutočniť na Taiwane v novembri 1993. Tretí titul v rade získala , ktorá vo finálovom stretnutí zvíťazila nad . 
Turnaj zároveň slúžil ako kvalifikácia ázijských družstiev na Majstrovstvá sveta 1994, ktoré organizovala Austrália. Kvalifikovali sa na ne 3 najlepšie družstvá. 
Konečné poradie.
Pozn: Neskôr postúpil aj štvrtý Taiwan, ktorý nahradil odstúpené družstvo .
Majstrovstvá sveta v biatlone 2016

Majstrovstvá sveta v biatlone 2016 boli 48. majstrovstvá sveta v biatlone, ktoré sa konali od 29. februára do 13. marca 2016 v nórskom Osle na štadióne Holmenkollen s kapacitou 25 000 divákov.
Bolo to šiestykrát, čo sa MS konali v Osle, naposledy to bolo v roku 2002, kde sa konali len preteky s hromadným štartom, pretože to bola jediná disciplína, ktorá nebola na Olympiáde v Salt Lake City. V ostatných rokoch konalo Oslo MS spoločne s nejakou krajinou.
Všetky výsledky z majstrovstiev sveta sa započítavali do Svetového pohára. 
Najúspešnejším pretekárom sa stal Francúz Martin Fourcade so ziskom štyroch zlatých a jednej striebornej medaily. Šesť medailí - maximum možných - získala zo žien Marie Dorinová Habertová z Francúzska (3 zlaté, 2 strieborné a 1 bronzovú medailu).
Voľba usporiadateľa.
Oslo bol jediný kandidát o hostiteľa šampionátu, takže rozhodnutie Medzinárodnej biatlonovej únie (IBU) na jeseň 2012 na svojej výročnej konferencii v Merane v Taliansku bol naozaj len formalita. Nórsko žiadalo o usporiadanie Majstrovstiev sveta v biatlone tretíkrát za sebou, v roku 2013 však organizáciu vyhralo Nové Město na Moravě a v roku 2015 fínsky Kontiolahti (v roku 2014 sa MS nekonali pre OH).
Program.
Celkovo sa bude rozdávať 11 sád medaily do 11 pretekov. Na programe sú všetky preteky, ktoré fungujú vo Svetovom pohári okrem zmiešanej štafety dvojíc.
Do posledných pretekov s hromadným štartom sa dostanú najlepší jednotlivci po spočítaní dovtedy získaných bodov zo šprintu, stíhačky a vytrvalostných pretekov.
Kompletný program:
Majstrovstvá Ázie v basketbale žien 1995

Majstrovstvá Ázie v basketbale žien 1995 boli v poradí 16. majstrovstvá Ázie v basketbale žien, ktoré organizuje Ázijská basketbalová federácia (FIBA Asia, vtedy ). Konali sa v Šizuoke, v rovnomennej prefektúre, v Japonsku v dňoch od 24.30. júla 1995, za účasti rekordných 12 tímov. Nováčikom turnaja bolo družstvo Jordánska. Japonsko organizovalo ázijský šampionát žien tretíkrát, keď predtým hostilo toto podujatie v rokoch 1982 a 1994. Štvrtý titul v rade získala , ktorá vo finálovom stretnutí zvíťazila nad . 
Turnaj zároveň slúžil ako kvalifikácia ázijských družstiev na Letné olympijské hry 1996, ktoré hostila Atlanta. Kvalifikovali sa na ne 3 najlepšie družstvá.
Írska republikánska armáda (rozlišovacia stránka)

Írska republikánska armáda je názov pre viaceré ozbrojené hnutia hlásiace sa k írskemu republikanizmu.
Írska republikánska armáda môže byť:
Meddle Tour

Meddle tour bolo krátke koncertné turné britskej rockovej skupiny Pink Floyd, ktoré začalo v októbri 1971 a skončilo v novembri 1971. Turné podporovalo predaj ich nového albumu Meddle v Spojených štátoch, aj keď niektoré skladby z albumu boli hrané mesiace pred vydaním Meddle. Zoznam skladieb sa počas turné menil, skupina hrala niektoré skladby z predošlých albumov a niektoré skladby hrala v tom čase naposledy.
Zoznam skladieb.
Typický setlist obsahoval niektoré z týchto skladieb:
Malé Pusté pleso

Malé Pusté pleso aj Pusté pliesko, Pusté plieso II, Horné Pusté pleso () je pleso v Rovienkvej kotline Veľkej Studenej doliny na severovýchod od Pustého plesa vo Vysokých Tatrách. Má kosákovitý tvar. Meno plesa vyplýva z polohy v tej časti Rovienkova kotlina, ktorú nazývajú aj "Pustou kotlinou". Nachádza sa v nadmorskej výške . Hlboké je , rozloha , rozmery 69 × 31 m. K plesu nevedie turistický chodník.
Majstrovstvá Ázie v basketbale žien 1972

Majstrovstvá Ázie v basketbale žien 1972 boli v poradí 4. majstrovstvá Ázie v basketbale žien, ktoré organizuje Ázijská basketbalová federácia (FIBA Asia, vtedy ). Konali sa v Tchaj-peji, na Taiwane v dňoch od 18.26. novembra 1972, za účasti 5 tímov. Taiwan organizoval ázijský šampionát žien druhýkrát, predtým hostil toto podujatie v roku 1968, tiež v Tchaj-peji. Svoj tretí titul získala , ktorá vo finálovom stretnutí zvíťazila nad domácim . Bronzové pri neprítomnosti (obhajcu titulu) získalo svoju prvú medailu.
Tihányiovský kaštieľ

Tihányiovský kaštieľ (iné názvy: Tihániovský kaštieľ, Tihányovský kaštieľ) je jeden z troch kaštieľov, ktoré boli v minulosti vybudované na území obce Kráľová (dnes súčasť Banskej Bystrice).
V súčasnosti je v kaštieli umiestnená prírodovedná expozícia Stredoslovenského múzea "Príroda stredného Slovenska".
História kaštieľa.
Kaštieľ bol vybudovaný asi počiatkom 17. storočia a dostavaný v 20. rokoch 17. storočia. Najstaršou jeho časťou je západné krídlo, v miestnostiach ktorého sa nachádzajú krížové klenby. V roku 1819 bol kaštieľ prestavaný v klasicistickom štýle. Objekt bol upravený aj v roku 1830, na čo upozorňuje pamätná kovová tabuľa s textom „"Exaedificavit Theresia Gerhart, 1830"“ [„Vybudovala Terézia Gerhartová, 1830“]. Súčasná podoba kaštieľa pochádza z prestavby v roku 1896 v novorenesančnom štýle. Prestavbami a dostavbami získal kaštieľ pôdorys v tvare kríža. V poslednej prestavbe boli na severnej a južnej strane kaštieľa vybudované výrazné rizality. Okolo kaštieľa bol vytvorený park so vzácnymi drevinami, ten bol ale v 2. polovici 20. storočia pri vzniku okolitých vežových bytových domov v rámci výstavby sídliska Radvaň-Kráľová zničený. 
V 1. tretine 19. storočia patril kaštieľ rodine Gerhardtovcov, potom rodine Tihányiovcov (v rokoch 18301867 ho vlastnil Ignác Tihányi, po ňom Dionýz Tihányi).
Kaštieľ bol poškodený počas druhej svetovej vojny, v roku 1947 požiar čiastočne zničil jeho podkrovné priestory. Okrem parku so vzácnymi drevinami mal pôvodne pri výstavbe sídliska novému panelovému domu ustúpiť aj samotný kaštieľ, pričom sutiny kaštieľa mali byť zasypané a slúžiť ako podklad pod stavbu. To je tiež dôvod, prečo sa kaštieľ nachádza pod úrovňou okolitého terénu, hoci to tak v dobe jeho vzniku nebolo. Tieto plány sa však nenaplnili a budovu v 70. rokoch dostalo do vlastníctva "Krajské vlastivedné múzeum" v Banskej Bystrici. V rokoch 1974 – 1988 kaštieľ podstúpil rozsiahlu rekonštrukciu. Múzeum v ňom následne v roku 1989 zriadilo a otvorilo stálu prírodovednú expozíciu, ktorá sa v kaštieli nachádza dodnes.
Majstrovstvá Ázie v basketbale žien 1974

Majstrovstvá Ázie v basketbale žien 1974 boli v poradí 5. majstrovstvá Ázie v basketbale žien, ktoré organizuje Ázijská basketbalová federácia (FIBA Asia, vtedy ). Konali sa v Soule, v Kórejskej republike v dňoch od 22.30. júna 1974, za účasti 7 tímov. Nováčikom turnaja bola až trojica družstiev: Irán, Vietnamská republika a Kambodža (vtedy pod názvom Khmérska republika). Kórejská republika organizovala ázijský šampionát žien druhýkrát, predtým hostila toto podujatie v roku 1965, tiež v Soule. Titul obhájila domáca , ktorá sa vo finálovej skupine umiestnila pred a . 
Turnaj zároveň slúžil ako kvalifikácia ázijských družstiev na Majstrovstvá sveta 1975, ktoré organizovala Kolumbia. Kvalifikovali sa na ne 2 najlepšie družstvá.
Kanoistika na Letných olympijských hrách 2000

Kanoistika na Letných olympijských hrách 2000 v Sydney boli preteky, ktoré sa konali v dňoch 17. – 20. septembra 2000 na kanále Penrith Whitewater Stadium (vodný slalom) a 26. septembra – 1. októbra 2000 na kanále Sydney International Regatta Centre (rýchlostná kanoistika). Celkom 348 pretekárov štartovalo v 16 disciplínach (12 pre mužov, 4 pre ženy).
Dark Side of the Moon Tour

Dark Side of the Moon Tour bolo koncertné turné britskej rockovej skupiny Pink Floyd v rokoch 1972 až 1973. Turné podporovalo album "The Dark Side of the Moon". Toto turné možno rozdeliť na dve časti: jedno turné z roku 1972 prebiehalo ešte pred vydaním albumu a to druhé turné až po vydaní už spomínaného albumu v roku 1973.
História.
Počas tohto turné skupina odohrala 93 koncertov (tento počet koncertov prekonala skupina až v roku 1994). Pôvodné názvy albumu boli: "Eclipse", "Dark Side of the Moon - A Piece for Assorted Lunatics, Eclipse (A Piece for Assorted Lunatics)."
Počas európskej časti turné v novembri 1972 a v januári 1973 vystupovala skupina Pink Floyd spolu s Roland Petit Ballet. Pre tieto skladby bola vytvorená baletná choreografia „One of These Days“, „Careful with That Axe, Eugene“, „Obscured by Clouds“, „When You're In“, „Childhood's End“ a „Echoes“.
Počas tohto tohto skupina po prvýkrát vystúpila aj s ďalšími hudobníkmi. Dick Parry hral v skladbách „Money“ a „Us and Them“ na saxofón. Skupina si priniesla aj vokalistky.
Skupina Pink Floyd vystúpila 18. mája 1973 v exhibičnej hale Earls Court. Bola to vôbec prvá skupina, ktorá v tejto hale mala kedy koncert. 
Kvôli obrovskému úspechu v tabuľkách vďaka albumu Dark Side of the Moon, ktoré sa v USA umiestnilo na 1. priečke a americkému vydaniu singlu Money sa v júni 1973 zmenila povaha a záujem divákov. Skupina zvykla hrávať v divadlách a posluchárniach, teraz ale začala hrávať na štadiónoch.
Obsadenie.
Ďalší hudobníci:
Majstrovstvá Ázie v basketbale žien 1965

Majstrovstvá Ázie v basketbale žien 1965 boli 1. majstrovstvá Ázie v basketbale žien, ktoré organizuje Ázijská basketbalová federácia (FIBA Asia, vtedy ). Konali sa v Soule, v Kórejskej republike v dňoch od 20.29. apríla 1965, za účasti 5 tímov. Organizátor bol vybraný v novembri 1963, počas organizácie Majstrovstiev Ázie 1963 mužov. Titul získala domáca , ktorá sa v jedinej hranej skupine umiestnila pred a . 
Turnaj zároveň slúžil ako kvalifikácia ázijských družstiev na Majstrovstvá sveta 1967, ktoré organizovalo Česko-Slovensko. Kvalifikovali sa na ne 2 najlepšie družstvá.
Majstrovstvá Ázie v basketbale žien 1968

Majstrovstvá Ázie v basketbale žien 1968 boli v poradí 2. majstrovstvá Ázie v basketbale žien, ktoré organizuje Ázijská basketbalová federácia (FIBA Asia, vtedy ). Konali sa v Tchaj-peji, na Taiwane v dňoch od 22.31. júla 1968, za účasti 8 tímov. Nováčikmi turnaja boli družstvá Hongkongu, Singapuru a Thajska. Titul obhájila , ktorá sa v jedinej hranej skupine umiestnila opäť pred a .
Kvalifikácia na Majstrovstvá sveta vo florbale mužov 2016

Kvalifikácia na Majstrovstvá sveta vo florbale mužov 2016 bola kvalifikácia vo florbale mužov na Majstrovstvá sveta 2016, ktorú organizuje Medzinárodná florbalová federácia (IFF). Zúčastnilo sa jej rekordných 32 družstiev, ktoré súťažili o 15 postupových miest v 6 kvalifikačných skupinách. Nováčikmi kvalifikácie boli družstvá Islandu a . Kvalifikácia prebiehala od 2. do 14. februára 2016.
Účastníci kvalifikácie.
Pozn: V zátvorke je uvedené umiestnenie v medzinárodnom rebríčku IFF v roku 2015.
Majstrovstvá Ázie v basketbale žien 1970

Majstrovstvá Ázie v basketbale žien 1970 boli v poradí 3. majstrovstvá Ázie v basketbale žien, ktoré organizuje Ázijská basketbalová federácia (FIBA Asia, vtedy ). Konali sa v Kuala Lumpur, v Malajzii v dňoch od 30. októbra10. novembra 1970, za účasti rekordných 10 tímov. Nováčikmi turnaja boli družstvá Indie, Indonézie a Vietnamskej republiky. Zápasy sa hrali v aréne Stadium Negara. Titul získalo , ktoré sa v jedinej hranej skupine umiestnilo pred a . 
Turnaj zároveň slúžil ako kvalifikácia ázijských družstiev na Majstrovstvá sveta 1971, ktoré organizovala Brazília. Kvalifikovali sa na ne 2 najlepšie družstvá.
Hatice Sultán

Hatice Sultan "[hatydže sultán]" (* 1496 – † 1538) bola osmanská princezná, dcéra sultána Selima I. a jeho manželky Ayşe Hafsa Sultán. Bola sestrou sultána Süleymana I.
Život.
Hatice sa narodila v roku 1496. Bola dvakrát vydatá; prvýkrát za Iskendera Beya, ktorý zomrel krátko po ich svadbe. Po druhej ju jej brat sultán Süleyman vydal za svojho najlepšieho priateľa Pargali Ibrahima Pašu, ktorý sa v roku 1523 stal veľkovezírom a bol ním 13 rokov. V roku 1536 ho však nechal sultán Süleyman popraviť za zradu, pretože Ibrahim vyhlásil, že je viac než samotný sultán a že je de facto sultánom on. S Ibrahimom mala Hatice 2 deti – dcéry Hanim Sultán a Fülane Sultán. Žili spolu vo svojom vlastnom paláci v Konštantínopole (dnešný Istanbul). Špekuluje sa o tom, že Hatice v roku 1538 spáchala samovraždu, pretože trúchlila po svojom manželovi.
Şah-Huban Sultán

Şah Sultán (* 1509† 1572) bola osmanská princezná. Jej otcom bol sultán Selim I. a jej matkou Selimova prvá manželka Ayse Hatun. Je teda nevlastnou sestrou sultána Süleymana I.
Biografia.
Žila v provincii Manisa a vydala sa v roku 1523 za Lütfiho Pašu, ktorý sa v roku 1539 stal veľkovezírom. Spoločne mali dve dcéry; Esmahan Baharnaz Sultan (žena princa Mehmeda a matka Hümaşah Sultan) a Neslişah Sultan. V roku 1541 sa s Lütfim rozviedla, čo ho zbavilo aj pozície veľkovezíra. Rozvod bol na jej žiadosť za údajné cudzoložstvo. Tiež nariadil, aby žene, ktorá prevádzkovala prostitúciu, vypálili genitálie a díval sa na celý proces; žena však prevádzkovala prostitúciu, aby uživila svoju rodinu. Táto udalosť tiež veľmi rozhádala Lütfiho a Şah-Huban. Lütfi bol z rozvodu pobúrený a zbil ju. Po tomto incidente nechala Lütfiho zbiť svojimi sluhami a posťažovala si svojmu bratovi Süleymanovi. Süleyman schválil rozvod a zbavil Lütfiho funkcie veľkovezíra.
Má vlastnú mešitu, ktorú nechala postaviť v roku 1556. Şah-Huban zomrela v roku 1572.
Zaujímavosť.
V tureckom televíznom seriáli Muhteşem Yüzyil (Sultán), bola postava Şah-Huban Sultán stvárnená herečkou Deniz Çakır.
Majstrovstvá Ázie v basketbale žien 1978

Majstrovstvá Ázie v basketbale žien 1978 boli v poradí 7. majstrovstvá Ázie v basketbale žien, ktoré organizuje Ázijská basketbalová federácia (FIBA Asia, vtedy ). Konali sa v Kuala Lumpur, v Malajzii v dňoch od 25. júla5. augusta 1978, za účasti 9 tímov. Nováčikom turnaja bolo družstvo Srí Lanky. Zápasy sa hrali v aréne Stadium Negara. Svoj piaty titul získala , ktorá sa v jedinej hranej skupine umiestnila pred obhajcom titulu z a . 
Turnaj zároveň slúžil ako kvalifikácia ázijských družstiev na Majstrovstvá sveta 1979, ktoré organizovala Kórejská republika. Kvalifikovali sa na ne 2 najlepšie družstvá.
Majstrovstvá Ázie v basketbale žien 1976

Majstrovstvá Ázie v basketbale žien 1976 boli v poradí 6. majstrovstvá Ázie v basketbale žien, ktoré organizuje Ázijská basketbalová federácia (FIBA Asia, vtedy ). Konali sa v Hongkongu v dňoch od 2.12. novembra 1976, za účasti 7 tímov. Nováčikom turnaja bolo družstvo Číny; naopak, sa na ňom prvýkrát nepredstavil. Zápasy sa hrali v aréne Macpherson Stadium. získala pri svojej premiére na turnaji titul, keď sa v jedinej hranej skupine umiestnila pred obhajcom titulu z a .
Maďari v Rumunsku

Maďari sú v Rumunsku najvýznamnejšia menšina, v roku 2011 predstavujúca 1 227 623 ľudí a percentuálne predstavujú 6.5 % celkovej populácie krajiny. Najviac Maďarov žije v Rumunsku v častiach, ktoré pôvodne patrili Uhorsku, teda v Sedmohradsku a Transilvánii. Tzv. Sikulsko je oblasť, jazykový ostrov v centrálnom Rumunsku, v Transilvánii, kde žije najviac Maďarov, a mnohé mestá a dediny sú tu takmer čisto maďarské. Najväčší podiel maďarského obyvateľstva má župa Harghita - 85,21 %.
Zalău

Zalău (, ) je mesto (municípium) v župe Salaš v Rumunsku. Je to zároveň hlavné mesto tejto župy.
Geografia.
Mesto sa nachádza na severozápade Rumunska, medzi Apusenskými vrchmi a Východnými Karpatami. Patrí do Salašskej župy a historického územia Transilvánia.
Demografia.
Pokles v demografii, ktorý vidíme od roku 1992 je spôsobený hospodárskou krízou v Rumunsku, ktorá, či už si to priznáme, alebo nie, bola spôsobená pádom Ceauşescovho režimu, no i týmto režimom samotným.
História.
Mesto sa nachádza blízko starého Dáckeho osídlenia, a pri meste nájdeme aj rímsku osídlenie Porolissum, s impozantným Castrum, amfiteátrami a podobne. Tento komplex bol vybudovaný rímskymi dobyvateľmi po dobytí Dácie cisárom Trajánom.
Mesto sa po prvýkrát spomína v Anonymovej kronike, podľa ktorej boli tieto miesta osídlené už okolo roku 900. V roku 1220 nájdeme mesto v záznamoch ako "Villa Ziloc". Po zničení mesta mongolskými nájazdníkmi v roku 1241 sa mesto dostalo pod správu Veľkovaradínskeho katolíckeho biskupstva. 
V modernej dobe mesto veľmi vyrástlo, najmä počas komunistickej éry v Rumunsku, kedy sa vo veľkom budovali priemyselné podniky, nové sídliská a pod.
Pink Floyd 1974 Tours

1974 French Summer Tour.
1974 French Summer Tour bolo krátke koncertné turné anglickej rockovej skupiny Pink Floyd, ktoré prebiehalo v lete 1974 vo Francúzsku. Turné začalo 18. júna 1974 a skončilo 26. júna toho roku. Skupina na tomto turné po prvýkrát zahrala tieto skladby: „Shine On You Crazy Diamond“ a „Raving and Drooling“(neskôr bola premenovaná na „Sheep“). Taktiež po prvýkrát sa na turné použilo kruhové plátno.
Koncerty.
Set list.
Prvý set:
Druhý set:
Prídavok:
1974 British Winter Tour.
1974 British Winter Tour bolo krátke koncertné turné anglickej rockovej skupiny Pink Floyd, ktoré prebehalo v zime 1974 v Spojenom kráľovstve. Koncert zo 16. novembra bol nahraný rádiom BBC Radio One, ktoré ho neskôr odvysielalo 11. januára 1975 v "Alan Freeman Show". Túto nahrávku obsahujú box sety albumov "Dark Side of the Moon" a "Wish You Were Here".
Skupina na tomto turné po prvýkrát zahrala skladbu „You Gotta Be Crazy“(neskôr bola premenovaná na „Dogs“).
Koncerty.
Set list.
Prvý set:
Druhý set:
Prídavok:
Obsadenie.
Ďalší hudobníci:
Alphabet Inc.

Alphabet Inc. je americká technologická holdingová spoločnosť sídliaca v Kalifornii. Jej najväčšou vlastnenou spoločnosťou je Google LLC. Bola založená 2. októbra 2015 zakladateľmi Googlu Larrym Pageom a Sergejom Brinom. Spoločnosť Alphabet dosiahla trhovú kapitalizáciu 1 bilión amerických dolárov v júli 2020. Väčšina jej príjmu pochádza z reklám. Alphabet stále hľadá nové technológie, ktoré obohatia ich portfólio.
Wish You Were Here Tour

Wish You Were Here Tour bolo turné anglickej rockovej skupiny Pink Floyd v roku 1975, ktoré podporovalo pripravovaný albumu "Wish You Were Here". Turné bolo rozdelené na dve hlavné časti: v prvej časti boli Spojené štáty, západné pobrežie a východné pobrežie, a vystúpenie na festivale Knebworth Festival v Spojenom kráľovstve.
Počas tohto turné skupina po prvýkrát zahrala skladbu „Have a Cigar“ a skladba „Shine On You Crazy Diamond“ bola rozdelená na dve časti s už spomenutou skladbou uprostred. 
Posledný koncert tohto turné sa uskutočnil práve na festivale Knebworth Festival, kde okrem Pink Floyd hrali aj Steve Miller Band, Captain Beefheart a Roy Harper (ktorý spolu s Pink Floyd spieval v skladbe „Have a Cigar“). Na tomto koncerte kapela poslednýkrát zahrala pieseň „Echoes“ a celý album "The Dark Side of the Moon" album s basgitaristom Rogerom Watersom.
Obsadenie.
Ďalší hudobníci:
Scream &amp; Shout

„Scream &amp; Shout“ "(Kričať a vrieskať)" je singel amerického rapera "will.i.ama", ku ktorému si pozval svoju dlhoročnú dobrú kamarátku Britney Spears. Singel sa stal obrovským celosvetovým hitom keď v americkom hudobnom rebríčku Billboard Hot 100 sa usadil na 3. mieste ale stal sa aj #1 v 75 krajinách sveta, čím zlomil svetový rekord, pričom skladba nebola skoro žiadnym spôsobom propagovaná. Skladba bola na prvom mieste aj na iTunes v 54 krajinách čím prekonala rekord britskej speváčky Adele s jej oscarovým singlom Skyfall, ktorá bola #1 v 51 krajinách. Ku skladbe bol natočený aj videoklip, ktorý mal premiéru 23. novembra 2013 v relácii "X Factor", kde Britney pôsobila ako porotca. Video bolo natáčané 2 dni a je v ňom množstvo vizuálnych efektov a bolo umiestnené na raperovom VEVO kanáli a čoskoro prekoná hranicu 500 000 000 videní. Skladbu pozitívne hodnotili kritici ale aj fanúšikovia. V piesni bolo použité tzv. auto-tune len na vokály will.i.ama pričom vokály Britney ostali v pôvodnom stave. Britney skladbu zaradila na set-list jej koncertného turné v Las Vegas, " (2013 - 2017)".
Pre veľký úspech bola nahratá aj hip-hopová verzia s rapermi ako Lil Wayne alebo Puff Daddy, avšak táto verzia sa s úspechom nestretla.
Volejbal na Afrických hrách 2015

Volejbal na Afrických hrách 2015 bol volejbalový turnaj v rámci multišportového podujatia Afrických hier 2015. Konal sa v Brazzaville, v Kongu od 2.14. septembra 2015, za účasti 11 mužských a 12 ženských tímov. Volejbalový turnaj sa na hrách organizuje od roku 1965, a toto bolo jeho 11. vydanie. Zápasy sa odohrali v aréne Henry Elende Hall s kapacitou pre 3 000 divákov. Víťazom mužskej kategórie sa stalo , ktoré vo finálovom zápase zvíťazilo nad domácim . V ženskej kategórii získala svoj štvrtý titul , keď vo finále zvíťazila nad .
Kvalifikácia.
Pozn: Číslo v zátvorke udáva umiestnenie vo svetovom rebríčku FIVB k augustu 2015. 
Pozn: Číslo v zátvorke udáva umiestnenie vo svetovom rebríčku FIVB k august 2015. 
Výsledky.
Muži.
Základné skupiny.
Skupina A.
&lt;br&gt;
Skupina B.
&lt;br&gt;
Play off.
&lt;br&gt;
Ženy.
Základné skupiny.
Skupina A.
&lt;br&gt;
Skupina B.
&lt;br&gt;
Play off.
&lt;br&gt;
Falls Road (Belfast)

Falls Road (z írčiny: "tuath na bhFál", čo znamená „oblasť ohrád alebo živých plotov“) je hlavná cesta cez západný Belfast v Severnom Írsku, idúca z Divis Street v centre Belfastu do predmestia Andersonstown. Jej meno je synonymom republikánskej komunity v meste. Je známa ako jedna z najslávnejších ulíc v Severnom Írsku, ktorá je po celý rok navštevovaná turistami. Susedná Shankill Road s prevažne lojalistickým obyvateľstvom bola oddelená od Falls Road mierovými líniami. Cesta býva skôr označovaná ako "The" Falls Road než len Falls Road. V ulsterskej škótčine je známa ako "Faas Raa".
In the Flesh Tour

In the Flesh Tour bolo koncertné turné britskej rockovej skupiny Pink Floyd v roku 1977. Skupina na ňom predstavila svoj nový album "Animals" a taktiež jeho predchodcu "Wish You Were Here". Turné bolo rozdelené na dve časti: prvá časť bola Európa a druhá časť bola Severná Amerika.
Obsadenie.
Ďalší hudobníci:
Jad va-šem

Jad va-Šem (iné prepisy: Jad vašem, Jad Vašem; ) je hlavný izraelský pamätník obetí a hrdinov holokaustu v Jeruzaleme. Areál sa nachádza v Jeruzalemskom lese na západnom svahu Har Herzl, vo výške 804 m n. m.
Bol založený na základe rozhodnutia izraelského parlamentu v roku 1953. Hlavným cieľom pamätníka je zachovávať pamiatku na šesť miliónov obetí holokaustu počas druhej svetovej vojny. V roku 1963 bola pri izraelskom najvyššom súde zriadená mimoriadna komisia pre hľadanie spravodlivých, ktorá ľuďom, ktorí počas holokaustu preukázateľne prispeli k záchrane židov, udeľuje titul Spravodliví medzi národmi.
Meno pamätníka pochádza z biblického verša: „Ja im dám čosi lepšie ako sú synovia a dcéry; dám im "miesto a meno" (hebr. "jad va-šem") v mojom dome, v mojom meste, dám im večné meno, ktoré nebude nikdy zotreté.“ (Izaiáš 56:5, Botekov preklad)
Po Múre nárekov je Jad va-Šem druhou najnavštevovanejšou turistickou pamiatkou v Izreali. Ročne ho navštívi asi 1 milión návštevníkov.
AMC (Stredná Európa)

AMC je televízna stanica, ktorá vysiela v oblasti strednej Európy. Je členom skupiny AMC Networks International. 5. novembra 2014 AMC nahradila stanicu MGM Channel.
Stanica vysiela v oblasti Slovenska a Česka v českom jazyku. Možné je AMC sledovať na káblových (MagioTV) a satelitných televíziách (Skylink, DigiTV, ...).
Program.
AMC vysiela prevažne filmy od MGM, Paramount Pictures a Sony Pictures Entertainment. Taktiež vysiela aj vlastné seriály z archívu aj v premiére.
Majstrovstvá Ameriky v basketbale mužov 1993

Majstrovstvá Ameriky v basketbale mužov 1993 boli v poradí 6. majstrovstvá Ameriky v basketbale mužov, ktoré organizuje Americká basketbalová federácia (FIBA Americas). Konali sa v San Juane, v Portoriku od 28. augusta6. septembra 1993, za účasti 10 tímov. Portoriko bolo organizátorom amerického šampionátu mužov druhýkrát, predtým hostilo toto podujatie v roku 1980, rovnako v San Juane. Titul obhájili , ktoré vo finálovom stretnutí zvíťazili nad domácim . Družstvo USA tvorili hráči z basketbalovej ligy "Continental Basketball Association".
Turnaj zároveň slúžil ako kvalifikácia amerických družstiev na Majstrovstvá sveta 1994, ktoré organizovala Kanada. Kvalifikovali sa na ne 4 najlepšie družstvá.
Majstrovstvá Ameriky v basketbale mužov 1995

Majstrovstvá Ameriky v basketbale mužov 1995 boli v poradí 7. majstrovstvá Ameriky v basketbale mužov, ktoré organizuje Americká basketbalová federácia (FIBA Americas). Konali sa v mestách Neuquén a San Miguel de Tucumán, v Argentíne od 15.27. augusta 1995, za účasti 10 tímov. Nováčikmi turnaja boli družstvá Bahám a Barbadosu. Svoj tretí titul získalo , ktoré vo finálovom stretnutí zvíťazilo nad domácou . 
Turnaj zároveň slúžil ako kvalifikácia amerických družstiev na Letné olympijské hry 1996, ktoré hostila Atlanta. Kvalifikovali sa na ne 3 najlepšie družstvá. ako aktuálny majster sveta a zároveň organizátor LOH 1996 malo účasť na olympijských hrách zapezpečenú, preto sa tohoto turnaja nezúčastnilo.
Zópyros z Atén

Zópyros ("Zópyros") bol olympijský víťaz v boxe v 4. storočí.
Markos Aurelios Zópyros, syn aténskeho boxera, je podľa epigrafického nálezu publikovaného v roku 1997, posledným známym starovekým olympijským víťazom, ktorého na 291. hrách v roku 385 korunovali olivovým vencom, za víťazstvo dosiahnuté pravdepodobne v dorasteneckom boxe (záznam je poškodený a čítanie gréckeho "[andr]ón" je rovnako možné ako "[paid]ón", t. j. mužov alebo chlapcov). Tento záznam tiež uvádza, že jeho brat Eukarpides bol v roku 381 olympijským víťazom v pankratiu. V roku 394 olympijské hry, trvajúce už 1169 rokov, ako „pohanský sviatok“ zakázal osobitným ediktom rímsky cisár Theodosius I.
V Olympii sa box (pygmé) zaradil do programu na 23. hrách v roku 688 pred Kr. (dorastenecký v roku 616 pred Kr.). Antický box mal voľnejšie pravidlá a bol tvrdší ako dnešný. Okrem držania súpera, hmatov a úderov na pohlavné orgány, rozhodcovia dovoľovali všetko. Zvíťazil ten, kto súpera zrazil na zem, takže ostal bezvládne ležať, alebo ten, ktorý súpera prinútil, aby sa vzdal. Keď zápas trval priveľmi dlho, rozhodcovia so súhlasom súperov nariadili tzv. "klimax" (vystupňovanie), vtedy sa žrebom určený boxer postavil pred svojho súpera a prijal jeho úder bez krytia, keď ho vydržal, zasadil úder za rovnakých podmienok súperovi. To sa opakovalo tak dlho, pokiaľ zo súboja nevzišiel víťaz.
PC Rebeli

PC Rebeli (orig. "Halt and Catch Fire") je americká dobová dráma, ktorú vysiela AMC od 1. júna 2014 do 14. októbra 2017. Na Slovensku vysiela seriál lokálna stanica AMC od 5. novembra 2014.
Dej.
Seriál začína v roku 1983 v Silicon Prairie v Texase a zobrazuje fiktívny pohľad na revolúciu osobných počítačov.
Malé zbojnícke pleso

Malé zbojnícke pleso () je malé pliesko na západ od Starolesnianskeho plesa, blízko skupiny Zbojníckych plies vo Veľkej Studenej doline. Je najmenšie v skupine Zbojníckych plies. Poliaci ho zaraďujú do skupiny Sesterských plies.Nadmorská výška , hĺbka .
Turistika.
Pleso je blízko turistického chodníka, ktorý po vedie z Téryho chaty cez Priečne sedlo na Zbojnícku chatu a po značke zo Zbojníckej chaty do Prielomu.
Majstrovstvá Ameriky v basketbale mužov 1997

Majstrovstvá Ameriky v basketbale mužov 1997 boli v poradí 8. majstrovstvá Ameriky v basketbale mužov, ktoré organizuje Americká basketbalová federácia (FIBA Americas). Konali sa v Montevideu, v Uruguaji od 21.31. augusta 1997, za účasti 10 tímov. Uruguaj bol organizátorom amerického šampionátu mužov druhýkrát, predtým hostil toto podujatie v roku 1988, rovnako v Montevideu. Svoj tretí titul získalo , ktoré vo finálovom stretnutí zvíťazilo nad obhajcom titulu z . Družstvo USA bolo tvorené hráčmi z basketbalovej ligy "Continental Basketball Association".
Turnaj zároveň slúžil ako kvalifikácia amerických družstiev na Majstrovstvá sveta 1998, ktoré organizovali Spojené štáty. Kvalifikovali sa na ne 4 najlepšie družstvá.
Vladimirskij central

Vladimirskij central (, dosl. Vladimírske väzenie) je väzenie pre nebezpečných zločincov vo Vladimíre, meste vzdialenom asi 190 km severovýchodne od Moskvy.
Bolo založené v roku 1783. Toto väzenie je najväčšie v Rusku.
Lesnícky skanzen Vydrovo

Lesnícky skanzen Vydrovo je jedinečné lesnícke múzeum v prírode, situované vo Vydrovskej doline pri Čiernom Balogu. Skanzen bol založený v roku 2002 a zriaďovateľom bol štátny podnik Lesy SR. Popri cca 4 km dlhom náučnom chodníku sa nachádza 75 zastávok, prezentujúcich históriu, pestovanie, ochranu a význam lesa, jeho životadárne funkcie a krásy, ale i prácu lesníkov, ktorí ho chránia a využívajú.
Poloha a prístup.
Expozícia sa nachádza v centrálnej časti Veporských vrchov, na južnom okraji obce Čierny Balog v okrese Brezno. Skanzen je situovaný vo Vydrovskej doline, kde sa popri ceste a Vydrovskom potoku tiahne náučný chodník. Jedinečný prístup zabezpečuje jedna z vetiev Čiernohronskej železnice, ktorá má v areáli skanzenu dve zastávky. Poloha pri hlavnej ceste z Brezna na Hriňovú zabezpečuje pohodlný a jednoduchý prístup aj pre motoristov, ktorí môžu využiť parkovisko pri hlavnej budove. Prístupný je v lete i v zime.
Popis.
Návštevníkom ponúka oddych, poučenie a zábavu prostredníctvom exponátov popri viac ako 4 km dlhom náučnom chodníku. Vystavené exponáty sa viažu na prácu lesných robotníkov a tak nechýbajú horáreň, kaplnka, dočasné príbytky a prístrešky, maringotky, mechanizmy a zariadenia využívané pri ťažbe dreva, parná lokomotíva so súpravou vagónov, no i vodná píla, lesná škôlka a edukačné centrum. Správa skanzenu sa nachádza pri vchode do areálu, kde je zastávka železničky a parkovisko, no tiež zariadenia občerstvenia, infocentrum s predajom suvenírov, amfiteáter a detské ihrisko. Zastávky obsahujú informačné tabule v slovenskom a anglickom jazyku a vedomosti preverujú náučné tabuľky s hádankami.
Majstrovstvá Ameriky v basketbale mužov 1999

Majstrovstvá Ameriky v basketbale mužov 1999 boli v poradí 9. majstrovstvá Ameriky v basketbale mužov, ktoré organizuje Americká basketbalová federácia (FIBA Americas). Konali sa v San Juane, v Portoriku od 14.25. júla 1999, za účasti 10 tímov. Portoriko bolo organizátorom amerického šampionátu mužov tretíkrát, predtým hostilo toto podujatie v rokoch 1980 a 1993, tiež v San Juane. Zápasy sa odohrali v aréne Coliseo Roberto Clemente. Titul obhájilo , ktoré vo finálovom stretnutí zvíťazilo nad . Družstvo USA bolo na rozdiel od predchádzajúcich kontinentálnych majstrovstiev tvorené už aj hráčmi z NBA. 
Turnaj zároveň slúžil ako kvalifikácia amerických družstiev na Letné olympijské hry 2000, ktoré hostilo Sydney. Kvalifikovali sa na ne 2 najlepšie družstvá.
Stephen Kern Robinson

Stephen Kern Robinson (* 26. október 1955, Sacramento,Kalifornia, USA) je americký vedec a astronaut. Vo vesmíre bol štyrikrát.
Životopis.
Štúdium a zamestnanie.
Absolvoval strednú školu "Campolindo High School" v meste Moraga (v Kalifornii), po jej ukončení v roku 1973 pokračoval v štúdiu na University of California Ukončil ho v roku 1978. Doktorát získal v roku 1991 na Stanford University
V rokoch 1978 až 1994 pracoval v agentúre NASA ako vedecký pracovník. Zostal slobodný.
V roku 1995 sa zapojil do výcviku budúcich kozmonautov v Houstone, o rok neskôr bol členom tamojšej jednotky kozmonautov NASA. 
Lety do vesmíru.
Na obežnú dráhu sa v raketopláne dostal štyrikrát s funkciou letový špecialista, pracoval na orbitálnej stanici ISS a strávil vo vesmíre 34 dní, 15 hodín a 44 minút. Trikrát vystúpil do voľného vesmíru (EVA), strávil v ňom 20 hodín a 5 minút. Bol 362. človekom vo vesmíre.
Achille Valenciennes

Achille Valenciennes (* 9. august 1794, Paríž, Francúzsko – † 13. apríl 1865, Paríž) bol francúzsky zoológ, parazitológ a ichtyológ.
Bol žiakom Georgesa Cuviera, s ktorým spísal 22-zväzkové ichtyologické dielo "Histoire naturelle des poissons".
Newport Beach

 
Newport Beach je americké mesto v Orange County v štáte Kalifornia. Leží na pobreží Tichého oceánu v ústí rieky Santa Ana River medzi veľkomestami Los Angeles a San Diego.
Mesto vzniklo v roku 1906 ako prístav. Podľa sčítania malo v roku 2010 85 287 obyvateľov a v posledných rokoch ich počet kontinuálne stále rastie. Newport Beach patrí k najbohatším mestám v USA.
Ako prímorské mesto je obľúbeným cieľom dovolenkárov a milovníkov vodných športov. Z dôvodu blízkosti filmovej metropoly Hollywoodu tu bývalo či býva veľa známych osobností, medzi nimi aj herec John Wayne. Durch die Fernsehserien "O.C. California", "Arrested Development" a "Laguna Beach: The Real Orange County" mesto preslávili po celom svete.
Vyšné strelecké plesá

Vyšné strelecké plesá (Poliaci rozlišujú už v rámci skupiny Nižných streleckých plies Nižné a Vyšné strelecké pleso. Preto označujú vyššie položené, menej významné Vyšné strelecké plesá ako Strelecké oká – "Strzeleckie Oka"). Je to dvojica plies na Streleckých poliach Veľkej Studenej doliny, na úpätí Ostrého štítu vo Vysokých Tatrách.
Majstrovstvá Ameriky v basketbale mužov 2001

Majstrovstvá Ameriky v basketbale mužov 2001 boli v poradí 10. majstrovstvá Ameriky v basketbale mužov, ktoré organizuje Americká basketbalová federácia (FIBA Americas). Konali sa v meste Neuquén, v rovnomennej provincii, v Argentíne od 16.26. augusta 2001, za účasti 10 tímov. Nováčikom turnaja bolo družstvo Amerických Panenských ostrovov. Argentína bola organizátorom amerického šampionátu mužov druhýkrát, predtým hostila toto podujatie v roku 1995, v mestách Neuquén a Tucumán. Zápasy sa odohrali v aréne Estadio Ruca Che. Titul získala domáca , ktorá vo finálovom stretnutí zvíťazila nad . Na poslednom mieste skončilo družstvo , ktoré bolo tvorené hráčmi juniorskej ligy "National Junior College Athletic Association".
Turnaj zároveň slúžil ako kvalifikácia amerických družstiev na Majstrovstvá sveta 2002, ktoré organizovali Spojené štáty. Kvalifikovalo sa na ne 5 najlepších družstiev.
Eukarpides z Atén

Eukarpides alebo Eukarpidés ("Eukarpides," iný prepis: "Eukarpidés") bol olympijský víťaz v pankratiu dorastencov v 4. storočí.
Markos Aurelios Eukarpides, syn aténskeho boxera Zópyra, je podľa epigrafického nálezu publikovaného v roku 1997, predposledným známym starovekým olympijským víťazom, ktorého na 290. hrách v roku 381 korunovali olivovým vencom, za víťazstvo dosiahnuté v dorasteneckom pankratiu. Tento záznam tiež uvádza, že jeho brat Zópyros v roku 385 zvíťazil na olympijských hrách pravdepodobne v boxe dorastencov (záznam je poškodený a čítanie gréckeho "[andr]ón" je rovnako možné ako "[paid]ón", t. j. mužov alebo chlapcov). Zópyros je na základe doterajších znalostí posledným známym starovekým olymionikom, lebo záznamy o konaní hier a víťazoch z následných rokov do roku 394, keď sa olympijské hry osobitným ediktom rímskeho cisára Theodosia I. zrušili, zatiaľ chýbajú.
Pankration dorastencov sa v Olympii zaviedol na 145. hrách v roku 200 pred Kr. a jeho prvým víťazom bol Faidimos z Alexandrie. Pankration bol kombináciou boxu a zápasenia. Podľa Pindarovej štvrtej "Isthmijskej ódy" pankratista mal mať „"odvahu a silu zúrivého leva a obratnosť a prefíkanosť líšky.""